Askim

**Askim** er en by og en tidligere kommune i Østfold. Kommunen ble opprettet 1. januar 1838. I 2020 ble kommunen innlemmet i den nye storkommunen Indre Østfold. Kommunen grenset i vest og nord til Spydeberg, i nordøst til Trøgstad og sørøst til Eidsberg og i sør til Skiptvet. Askim fikk bystatus 1. januar 1996, bysenteret har  innbyggere per 1. januar .

Kulturfestivalen Kraftfestivalen samler hver augustmåned deltakere fra fjern og nær, en tradisjon i den anledning er åpningskonserten i den gamle turbinhallen i Kraftverket ved Kykkelsrud. Viking-Askim var inntil nedleggelsen i 1992 hjørnesteinsbedriften i det lille samfunnet, som siden i stor grad har utviklet servicenæringene. Glava er nå hjørnesteinsbedrifen i Askim. Glomma danner en naturlig kommunegrense i vest, og fosser har blitt utnyttet til kraftproduksjon. Askim har derfor tre store kraftverk innenfor sine grenser (Solbergfoss, Kykkelsrud og Vamma).
Avisen *[[Smaalenenes Avis]]* utgis i byen og dekker også de omkringliggende kommuner.

## Geografi og klima

Rundt omkring i Askim kommune fantes mange småsteder, de mest kjente er:
* Langnes
* Kykkelsrud
* Ilen
* Hurrahølet
* Sekkelsten
* Gurud
* Vamma
* Korsegård
* Grøttvet
* Solbergfoss

## Etymologi
Navnet *Askim* er satt sammen av trenavnet *[[Ask]]* og ordet *Heim*. Før ca. 1400 het bygda *[[Eid (andre betydninger)|Eid]]*. Dette ordet betegnet blant annet landet langs en elv som ikke er farbar med båt, slik at folk måtte gå. Gjennom Askim dro folk båter mellom Øyeren og Glomma nedenfor Vammafossen.

## Historie

Mange gravhauger og gravfunn vitner om at det har bodd folk i Askim i tusenvis av år. I 2003 ble det funnet en samling av ikke mindre enn 17 groptufter fra mesolittisk tid på Sandholmen i Askim kommune, en liten tange ved østbredden av Glomma mellom Solbergfoss og Øyeren.

I Romsåsen ved Kykkelsrud er det funnet rester etter en bygdeborg fra folkevandringstiden. Man regner med at Olav den hellige kristnet Askims innbyggere etter å ha grunnlagt Sarpsborg i 1016. En steinkirke ble bygget på slutten av 1100-tallet, men denne ble revet i 1877.

I krigstid har elven Glomma fungert som en naturlig forsvarslinje. Under de mange krigene med svenskene fra 1400-tallet frem til 1814 fikk også Askim kjenne krigens herjinger. Svenskekongen Karl XII krysset Glomma ved Onstadsund i mai 1716 etter å ha oppgitt beleiringen av Akershus festning.

Askim var åsted for det siste store slaget mellom norske og svenske styrker i 1814: Slaget ved Langnes skanse. Dette var også det siste gang tusener av menn fra skandinaviske land sto mot hverandre med våpen i hånd på 1800-tallet. Slaget markerte slutten på Napoleonskrigene i Skandinavia, og begynnelsen på unionstiden, hvor Norge og Sverige var forent i en personalunion. Seks norske soldater mistet livet, mens 9 eller 10 ble såret. Trolig ble over 100 svenske soldater drept i kampene.

Det fant også sted krigshandlinger i Askim under andre verdenskrig. Tyske styrker gikk til angrep ved Langnes, Fossum og Kykkelsrud 12. april 1940. De tyske styrkene besto av  til  mann og feltartilleri. På norsk side sto 400 mann støttet av feltbatterier. En stund greide de norske styrkene å stanse tyskernes fremrykking, men forsvaret ble til slutt brutt om morgenen 13. april. Norske styrker forsøkte å gå til motangrep ved Hurrahølet, men ble igjen slått tilbake. 20 norske soldater og 12 sivile omkom under trefningene. Tapene på tysk side var ikke sikre. Det har vært nevnt både 100 og 200 falne, mens ifølge tyske kilder var antallet under 20.

## Samfunn

### Politikk
Thor Hals (H) var ordfører i Askim 2011–2019.

#### Kommunestyrevalget 2015
Resultater:

### Skolene

#### Barneskolene

* Askimbyen skole ligger i sentrum nær idrettsanlegg, folkepark og skogsområde. Det fikk nytt bygg i 2002, mens gamle bygget ble gjort om til en interkommunal kulturskole. Det er en barneskole med 1. til 7. klasse.
* Tidligere Eid skole (nedlagt i 2013, elevene ble flyttet over til Grøtvedt) var en barneskole med 1. til 3. klasse («småskolen») som stod ny i 1984, og lå ved boligområdene ved Grøtvedt nord for sentrum. Skolen var nærmeste nabo til Askim museum og Grøtvedt menighetssenter (som også sto ferdig i 1984 og som eies og drives av Askim kirke av Den norske kirke). Grunnet ny ungdomsskole i kommunen i 2013 ble Eid skole nedlagt i 2013 og barneskoleelevene ble flyttet over til Grøtvedt skole, som før hadde 7. til 10. klasse. Per 2013 har 1. til 7. klasse etter at Askim ungdomsskole ble tatt i bruk i 2013).
* Korsgård skole ligger nær bebyggelse, skog, dyrket mark og anleggene til Korsgård Idrettsforening. Den eldste delen ble bygd i 1956, men skolen ble totalrenovert i 2009 hvor de også bydge ut areal. Det er en barneskole med 1. til 7. klasse.
* Moen skole ligger i Vammaveien. Det er en barneskole med 1. til 7. klasse.
* Rom skole åpnet i 1903 langs Osloveien (lenge en del av E18 gjennom Askim, nå en del av RV128), men bygget i Osloveien. Det gamle bygget blir nå brukt av Steinerskolen. I 1990 flyttet Rom skole til nye moderne lokaler ved boligområdet Ilen. Det er en barneskole med 1. til 7. klasse.
* Grøtvedt skole er fra 2013 en ren barneskole, med 1. til 7. klasse. Skolen hadde i mange år 7. til 9./10. klasse. 1. til 6. klasse gikk på Korsgård og etter hvert Eid skole. Skolen ligger i boligområdene ved Grøtvedt nord for sentrum, som en av 4 blokker i Museumsveien (de 3 andre er boligblokker). Skolen ble i 2013 gjort om til ren barneskole, da kommunen fikk ny ungdomsskole, og tok over elevene fra tidligere Eid skole.
* Indre Østfold Steinerskole er distriktets eneste steinerskole. Har et bygg for barneskole, som er rødt. Den eneste private skolen i kommunen.
#### Ungdomsskolene
* Løken ungdomsskole lå i sentrum. Den ble bygget i 1965, og revet i 2016, fordi den ikke lenger var i bruk.
* Grøtvedt ungdomsskole lå på Grøtvedt, et boligområde nord i Askim. Elever fra 7. til 10. gikk her, før den ble omgjort til ren barneskole.
* Askim ungdomsskole sto ferdigstilt i 2013, og er nå den eneste offentlige ungdomsskolen i Askim kommune.
* Indre Østfold Steinerskole er distriktets eneste steinerskole. Har et bygg for ungdomsskole, som er lyselilla.

#### Videregående skole
* Askim videregående skole var den eneste videregående skolen i Askim kommune. Før besto den av en allmennfaglig avdeling, Hov, og en yrkesfaglig avdelng, Ask. Da disse lå på samme område ble de slått sammen til Askim videregående skole i 1990-årene av praktiske årsaker.

### Idrett

Askim Fotballklubb har to lag med i seriesystemet på seniornivå. Korsgård Idrettsforening har også to lag med i seriesystemet på seniornivå, i tillegg til flere aldersbestemte lag. Askim Idrettsforening har idretter som innebandy, friidrett, ski, basketball, håndball, volleyball og svømming. Askim har også blant annet rideklubb, skytterlag og flyklubb.

I 2007 arrangerte Askim IF NM i friidrett på Askim stadion, med én norsk rekord og 22 banerekorder.

### Vennskapsbyer
*  Huddinge fra 1951
*  Lyngby-Taarbæk fra 1951
*  Vanda
*  Seydisfjördur
*  Nuuk
*  Rapla

## Kjente askiminger

* Peter Hansen Aaser (1848&ndash;1923), lege
* Klara Amalie Skoglund (1891–1978), stortingsrepresentant (Ap) 1945-57
* Harald Løken (1906–1985), generalløytnant, sjef for Hæren
* Thorleif Nilsen (1922–2013), ordfører (Ap) og rådmann
* Dagfinn Føllesdal (1932–), professor (filosofi) ved UiO
* Per Elvis Granberg (1941–1980), artist
* Bernt T. Oftestad (1942–), professor (teologi) ved UiO
* Atle Næss (1949–), forfatter
* Harald Nordberg (1949–), illustratør
* Tor-Aksel Busch (1950–), riksadvokat
* Kjell Ola Dahl (f. 1958–), krim-forfatter
*Bjørn Erik Thon (1964–), forbrukerombud 2000–2010, direktør i Datatilsynet 2010–2022, likestillingsombud 
* Karl-Petter Løken (1966–), fotballspiller
* Thomas Knarvik (1969–), kunstner
* Cecilie Hesselberg Løken (1970–), musiker
* Line Henriette Holten Hjemdal (1971–), stortingsrepresentant (KrF) 2005–2017
* Tor Erik Hermansen (1972–), musikkprodusent og komponist
* Camilla Huse (1979–), fotballspiller
* Admiral P (1982–), reggaeartist

## Severdigheter

* Østfoldbadet badeland
* De tre store elvekraftverkene Solbergfoss kraftverk, Kykkelsrud kraftverk og Vamma kraftverk
* Glomma med Solbergfoss badestrand, Askim havn og gode fiskemuligheter
* Åsermarka naturreservat og turområde
* Solbergfosslinna, en gruslagt gangvei i traséen til den gamle Solbergfossbanen. Turveien starter i sentrum og fortsetter i 8&nbsp;km, helt fram til Solbergfoss kraftverk.
* Langnes, åsted for det store slaget ved Langnes skanse i august 1814
* Fossum bru med brogalleriene samt krigsminnesmerke over falne i andre verdenskrig
* Rester av bygdeborg og nikkelgruver fra 1800-tallet i Romsåsen. Omvisning i gruvene om sommeren.
* Askim kirke
* Askim museum
* Askim stasjon
* Askim kulturhus
* Askimtorget kjøpesenter i de ærverdige fabrikklokalene til den nedlagte hjørnesteinsbedriften Viking-Askim.
* Askim Frukt- & Bærpresseri har presset frukt og bær til safter, mos og geléer i over 75 år. Fabrikkutsalg og egen utstilling.
* Kraftfestivalen

## Referanser


## Eksterne lenker
* Indre Østfold kommunes hjemmeside
* Askim – tidligere kommune – Store norske leksikon
*